EkBass/fiwiki-20250220-pages-articles huggingface dataset:
Keir O’Donnell

Keir O'Donnell (s. 8. marraskuuta 1978) on australialainen näyttelijä, joka on näytellyt muun muassa elokuvissa Kuokkavieraat (Wedding Crashers) ja Ostarikyttä (Paul Blart: Mall Cop) sekä televisiosarjoissa Lost, CSI ja Ratkaisija. Hän on näytellyt myös elokuvassa Amusement (2009). == Nuoruus == O'Donnell syntyi 8. marraskuuta 1978, Sydneyssä, Uudessa Etelä-Walesissa, Australiassa. Hänen isänsä on irlantilainen ja äitinsä englantilainen. Hän kasvoi St. lvesin lähiössä, Sydneyn ulkopuolella. Kun Keir oli kahdeksanvuotias, hän ja hänen isänsä muuttivat Harvardiin, Massachusettsiin, Yhdysvaltoihin. Hänellä on yksi veli, Patrick, joka on häntä 18 vuotta vanhempi. Hänen nimensä on alkuperältään gaelinkielinen ja kääntäen Pieni Tumma. == Filmografia == === Elokuvat === * Starkweather – sarjamurhaaja (Starkweather, 2004) * Kuokkavieraat (Wedding Crashers, 2005) * The Break-Up (2006) * After Sex (2007) * Flakes (2007) * Noise (2007) * Pathology (2008) * Amusement (2008) * Ostarikyttä (Paul Blart: Mall Cop, 2009) === Televisiosarjat === * Lost (2004) * CSI (CSI: Crime Scene Investigation, 2006) * Ratkaisija (The Closer, 2006) * FlashForward (2009) * My Generation (2010) == Aiheesta muualla == * Viralliset sivut * Luokka:Australialaiset näyttelijät Luokka:Vuonna 1978 syntyneet Luokka:Elävät henkilöt
Puolan presidentinvaalit 2010

Puolan presidentinvaalit pidettiin 20. kesäkuuta 2010. Presidentti valitaan suoralla kansanvaalilla, jossa valituksi tulleen tulee saada enemmistö äänistä. Koska kukaan 17 ehdokkaasta ei saanut enemmistöä ensimmäisellä vaalikierroksella, pidettiin toinen vaalikierros 4. heinäkuuta 2010 kahden eniten ääniä saaneen välillä. Toiselle kierrokselle pääsivät Bronisław Komorowski, Kansalaisfoorumi (parlamentin puhemies, perustuslain määräämä väliaikainen presidentti sekä Jaroslaw Kaczyński, Laki ja oikeus (entinen pääministeri, edesmenneen presidentin kaksoisveli). Komorowski voitti vaalit 53 prosentilla toisen kierroksen äänistä. Presidentinvaalit jouduttiin järjestämään ennenaikaisesti, koska Puolan edellinen presidentti Lech Kaczyński kuoli lento-onnettomuudessa 10. huhtikuuta 2010. Presidentin ja monen muun samassa lento-onnettomuudessa kuolleen Puolan johtavan poliitikon kuolema aiheutti epätietoisuutta mahdollisista presidenttiehdokkaista. Lento- onnettomuudessa kuoli kaksi tulevien presidentinvaalien todennäköistä ehdokasta, eli istuva presidentti Kaczyński sekä vasemmistolaisen SLD:n Jerzy Szmajdziński. Virkaatekeväksi presidentiksi tullut parlamentin puhemies Bronisław Komorowski päätti vaalipäiväksi 20. kesäkuuta 2010. ==Ehdokkaat== Vaalien ensimmäisellä kierroksella oli 17 ehdokasta. Toiselle kierrokselle pääsivät Bronisław Komorowski, Kansalaisfoorumi (parlamentin puhemies, perustuslain määräämä väliaikainen presidentti sekä Jaroslaw Kaczyński, Laki ja oikeus (entinen pääministeri, edesmenneen presidentin kaksoisveli). == Lähteet == == Aiheesta muualla == Luokka:Puolan presidentinvaalit Luokka:Vuoden 2010 vaalit
LastPass

LastPass on yhdysvaltalainen freemiumohjelmisto salasanojen hallintaan. Yritys sijaitsee Virginiassa ja sen toimitusjohtaja on Joe Siegrist. LastPass on saatavilla laajennuksena verkkoselaimille ja tukee Internet Explorer-, Mozilla Firefox-, Google Chrome- ja Safari-selaimia. Verkkosivuston ja ohjelmiston kääntäminen toteutetaan vapaaehtoisten voimin. Vuoden 2010 joulukuussa LastPass osti Xmarks Syncn jonka pohjalta ohjelman nykyinen synkronointi toimii.Xmarks LastPass Acquires Xmarks! == Ohjelman ominaisuudet == LastPass tallentaa salasanat omaan pilvipalveluunsa, josta ne synkronoidaan käyttäjän muihin laitteisiin. Salasanat on suojattu pääsalasanalla.LastPass Ohjelman ominaisuudet Ohjelmasta on kolme erilaista versioita. Maksulliset Premium ja yrityskäyttöön suunnattu Enterprise tuovat ilmaisen version ominaisuuksien lisäksi omia ominaisuuksiaan, kuten tuen eri mobiililaitteille (iPhone, BlackBerry, Android, Windows Mobile, ja Symbian, mainoksettomuuden sekä paremman tukipalvelun. == Menestyminen == LastPass on saanut tunnustusta eri tietotekniikka-alan lehdiltä. LifeHacker valitsi LastPassin vuonna 2010 viiden parhaimman ohjelman joukkoon salasanojen hallinnoinnissa.LifeHacker Five Best Password Managers Vuonna 2012 LifeHacker valisti LastPassin turvallisimmaksi ohjelmaksi lajissaan.LifeHacker Which Password Manager Is The Most Secure? == Lähteet == *Yhtiön tiedot-sivu *Julkaisutiedot -sivu === Viitteet === Luokka:Tietoturvaohjelmat Luokka:Selainlaajennukset
Avaruuslääketiede

Avaruuslääketiede on avaruuslentäjien terveyteen liittyvä lääketieteen haara, joka on lähellä ilmailulääketiedettä. ==Historiaa== Yhdysvalloissa alan perusti saksalainen Hubertus Strughold (1898–1987), joka tuotiin Kolmannen valtakunnan raunioilta von Braunin tiimin mukana.http://news.bbc.co.uk/1/hi/magazine/4443934.stm BBC NEWS | Magazine | Project Paperclip: Dark side of the Moon] Hän otti englanninkielessä käyttöön sanan "space medicine" vuonna 1948 ja toimi alan ensimmäisenä professorina Yhdysvalloissa School of Aviation Medicine -koulussa Randolph Air Force Base Teksasissa. Vuonna 1949 Strughold alkoi johtaa Department of Space Medicine -osastoa, josta tuli myöhemmin U.S. Air Force School of Aerospace Medicine. Hän osallistui yhdysvaltalaisen avaruuspuvun kehittelyyn. Ilmailulääketieteen kirjasto Brooksin lentotukikohdassa nimettiin hänen mukaansa vuonna 1977, mutta Nürnbergin sotarikosoikeudenkäynnin dokumenttien tultua esiin nimi vaihdettiin, koska Strughold yhdistettiin Dachaun keskitysleirin vangeille tehtyihin kokeisiin, joissa vankeja kidutettiin ja tapettiin.http://msnbc.msn.com/id/12869190/ |Former Nazi removed from Space Hall of Fame == Lähteet == ==Aiheesta muualla== * Naval Operations Medical Institute (NAMI) – Pensacola, Florida * U.S. Air Force School of Aerospace Medicine – Brooks City-Base, San Antonio, Texas * University of Texas Medical Branch at Galveston (UTMB) – Aerospace Medicine Residency Program * Wright State University School of Medicine – Dayton, Ohio * Vanderbilt Center for Space Physiology and Medicine – (Dr. David Robertson) * Space Studies Department at the University of North Dakota * Aerospace Human Factors Association * Aerospace Medical Association * Air Medical Physician Association * American Psychological Association * Association of Air Medical Services * Aviation & Aerospace Medicine * Federal Aviation Administration Office of Aerospace Medicine * Human Factors & Ergonomics Society * Human Performance in Extreme Environments *Description of space medicine *NASA History Series Publications (many of which are online) * Altitude Decompression Sickness Susceptibility, MacPherson, G; Aviation, Space, and Environmental Medicine, Volume 78, Number 6, June 2007 , pp. 630-631(2) * Decision Analysis in Aerospace Medicine: Costs and Benefits of a Hyperbaric Facility in Space, John-Baptiste, A; Cook, T; Straus, S; Naglie, G; et al. Aviation, Space, and Environmental Medicine, Volume 77, Number 4, April 2006 , pp. 434–443(10) * Incidence of Adverse Reactions from 23,000 Exposures to Simulated Terrestrial Altitudes up to 8900 m, DeGroot, D; Devine JA; Fulco CS; Aviation, Space, and Environmental Medicine, Volume 74, Number 9, September 2003 , pp. 994–997(4) Luokka:Miehitetyt avaruuslennot Luokka:Lääketieteen erikoisalat
Suomi-marssi

Suomi-marssi (, "Marssi Pietarista") on suomalainen sotilasmarssi. Sen sävelsi Suomen kaartin soittokunnan vääpeli Erik Wilhelm Eriksson vuonna 1837. Kaartin pataljoona käyttää sitä edelleen paraatimarssinaan. Kappaleen alkuperäistä versiota ei ole toistaiseksi löydetty, ja se tunnetaan vain sovituksina.Jukka Vuolio: Soi raikuen torvet ja rummut: Suomen sotilasmusiikin perinteitä sanoin, kuvin ja sävelin. Helsinki: Kaartin Jääkärirykmentin kilta, 2006. ISBN 952-92-1116-3 (sidottu). Sivu 82 Kun marssia vuonna 1837 soitettiin Suomen kaartin ollessa Venäjän keisarillisen kaartin yhteisissä sotaharjoituksissa Krasnoje Selossa Pietarin lähellä, se sai paraatissa niin suuren suosion, että keisari Nikolai I päätti lahjoittaa sen langolleen Preussin kuningas Fredrik Vilhelm III:lle. Marssi liitettiin vielä samana vuonna Preussin armeijan viralliseen marssiluetteloon nimellä Marsch 1837 aus Petersburg ("Marssi 1837 Pietarista"). Kun tieto marssin alkuperästä myöhemmin hämärtyi Suomessa, sitä alettiin tämän vuoksi luulla alkuperältään saksalaiseksi tai venäläiseksi. Kappale tunnettiin Suomessa myös nimillä Kaartin paraatimarssi ja Erikssonin marssi. Itsenäisyyden aikana kaartin soittokunnan kapellimestari Lenni Linnala onnistui todistamaan marssin kotimaisen alkuperän, ja siitä alettiin tämän jälkeen käyttämään nimitystä Suomi-marssi. Se on nykyään Suomen armeijan pitkäikäisin paraatimarssi. Suomi-marssin alkuperästä on esitetty muitakin tulkintoja. Vaihtoehtoisten tulkintojen mukaan se on voitu muokata marssiksi Saksassa sävelletystä galopista. Toisen tulkinnan mukaan melodia oli tunnettu jo 1700-luvulla. Kappale kuuluu edelleen myös Saksan Bundeswehrin kunniamarssiluetteloon nimellä Marsch aus Petersburg. Marssia ei tule sekoittaa Herms Nielin säveltämään Suomi marssii -lauluun (saks. Matrosenlied, alkusanat "Wir fahren gegen Engelland").Viola – Suomen kansallisdiskografia > laulun nimi (tarkistettu 21.5.2017) ==Lähteet== Luokka:Kunniamarssit Luokka:Saksalaiset sotilasmarssit Luokka:Suomalaiset sotilasmarssit
Muhammad Arshad Farooq

Muhammad Arshad Farooq (s. noin 1963Kunnallisvaalikone Faisalabad, Pakistan) on Suomessa 1990-luvun alusta asunut pakistanilaissyntyinen tulkki, kääntäjä ja sosiaaliohjaaja. Hän on kääntänyt suomenkielistä kirjallisuutta urduksi. Hän on valmistunut sosiaalityön maisteriksi Pakistanissa Punjabin yliopistosta ja sosionomiksi Suomessa.Jukka Petäjä, Suomen sosiaalisiin keksintöihin voi nyt tutustua urduksi, Helsingin Sanomat 27.4.2010 s. C 4 Farooq on aloittanut Kalevalan kääntämisen. Lisäksi hänellä on tekeillä lastenkirjakäännöksiä. Aiemmin hän on kääntänyt muun muassa Facts About Finland 1993 -tietoteoksen ja Ilkka Taipaleen toimittaman 100 sosiaalista innovaatiota Suomesta. == Lähteet == Luokka:Kielenkääntäjät Luokka:Pakistanilaiset henkilöt Luokka:1960-luvulla syntyneet Luokka:Elävät henkilöt
Dinovauvat

Dinovauvat () on kanadalais-yhdysvaltalais-irlantilais-brittiläinen 26-osainen piirrossarja. Sarja kertoo kuudesta nuoresta dinosauruksesta nimeltään Truman (Teemu), LaBrea (Laura), Stanley (Tane), Franklin (Pepe) ja Marshall (Mara). Tarinoissa he kertovat toisillensa hieman muutettuja versioita erilaisista klassisista saduista kuten Punahilkasta tai Tuhkimosta. Suomessa piirrosarja esitettiin MTV3-kanavalla vuonna 1995 suomeksi Film & Cartoon Finlandin jälkiäänitettynä. ==Ääninäyttelijät== ==Lähteet== Luokka:1990-luvun piirrossarjat Luokka:Kanadalaiset televisiosarjat Luokka:Yhdysvaltalaiset animaatiosarjat Luokka:Irlantilaiset televisiosarjat Luokka:Brittiläiset animaatiosarjat Luokka:BBC:n televisio-ohjelmat
Suomen Epilepsiatutkimuksen tukisäätiö

Suomen Epilepsiatutkimuksen Tukisäätiö on Oulussa vuonna 2008 perustettu säätiö, joka tukee epilepsiaan kohdistuvaa tutkimustyötä. Säätiö toteuttaa tarkoitustaan myöntämällä apurahoja ja stipendejä epilepsiaan liittyvää tutkimusta tekeville nuorille lääketieteen tutkijoille sekä tukemalla säätiön tarkoitusta edistävää lääketieteellistä julkaisutoimintaa. == Apurahat == Säätiö myöntää avustuksia säätiön taloudellisten edellytysten mukaisesti. Yleisenä apurahan saamisen ehtona on: Apurahalla aikaansaatavan tuloksen voidaan katsoa edistävän epilepsia tutkimusta ja että apurahan hakijalla on aikaisemman näytön perusteella hyvät edellytykset toteuttaa esittämänsä suunnitelma. == Aiheesta muualla == *Suomen Epilepsiatutkimuksen tukisäätiön omat kotisivut Luokka:Suomalaiset säätiöt
Maria Asunta

Maria Asunta (ent. Dammert, ent. Syvälä, s. 1975 Ruovesi) on suomalainen toimittaja, kirjailija ja kunnallispoliitikko. Perussuomalaisia edustava Asunta on Nokian kaupunginvaltuuston puheenjohtaja. == Ura == Nokian Siurossa asuva Asunta on käsitellyt teoksissaan yhteiskunnallisiin ilmiöitä, kuten mielenterveyshoitoa, köyhyyttä, maaseudun muuttumista sekä talouslaman häviäjiä.http://www.mariasyvala.com Asunta on työskennellyt vapaana toimittajana vuodesta 2000 lähtien. Asunta on kirjoittanut muun muassa matka-artikkeleita Kaukasukselta, Lähi-Idästä ja Namibiasta, jossa hän Lauri Dammertin kanssa toteutti taiteellisen kehitysyhteistyöhankkeen vuonna 2011. Hanketta tuki ulkoasiainministeriö. Vuonna 2011 Asunta tutki erityisopetusta JOKES-työskentelyapurahalla. Vuosina 2012–2013 Asunta tutki lastensuojelun toimintatapoja Suomen tietokirjailijoiden apurahalla, jolta hän sai apurahan myös 2015 köyhyyden vaikutusten tutkimiseen. Lokakuussa 2012 Asunta ja sosiaaliohjaaja Ani Leikonniemi perustivat Lokakuun liike -nimisen avoimen kansalaisliikkeen lastensuojeluperheiden tukemiseksi. Syvälä valittiin 2015 Perheen Suojelun Keskusliitto -nimisen järjestön toiminnanjohtajaksi, ja hän jättäytyi samalla syrjemmälle Lokakuun liikkeen toiminnasta. Asunta sai tutkivan journalismin Talikko-palkinnon vuonna 2014 ja Vuoden Perheiden Puolustaja -palkinnon 2015.Maria Syvälälle Talikko-palkintoMaria Syvälä palkitaan perheiden puolustamisesta == Politiikka == Vuonna 2018 Asunta jakoi julkisuuteen toimittaja Johanna Vehkoon ystävilleen jakama Facebook-päivityksen, jossa tämä kutsui äärioikeistolaista kansalaisaktivistia Junes Lokkaa ”natsipelleksi”. Vehkoo sai tapauksesta tuomion kunnianloukkauksesta, jonka Korkein oikeus lopulta kumosi. Asunta valittiin Nokian kaupunginvaltuustoon vuoden 2021 kuntavaaleissa. Hän oli perussuomalaisten ehdokkaana myös vuoden 2023 eduskuntavaaleissa. Asunta erosi perussuomalaisista elokuussa 2023, mutta jatkoi kuntapolitiikassa puolueen ryhmässä. ==Teoksia== * Tulit sitten Suomeen Basir - irakilais-suomalainen sielunmessu (Runokirja, julkaisija Palladium Kirjat) * Vessamysteeri (näytelmä) yhdessä Päivi Alasalmen kanssa * Hukassa huostassa – kertomuksia lastensuojelun runtelemista perheistäPelastaako huostaanotto - Kirkko ja kaupunkiÄiti haki apua uupumukseen - lapsi otettiin huostaan | Ilta-Sanomat Radium-kirjat. * Lähtö (Robustos 2013) * Katuturan Lapset (Robustos 2012) * Koti (Robustos 2010) * Kielteinen kotiäiti (Robustos 2008) * Onnen tyttö (Robustos 2007) * Iltasuukko ja muita hellyysharjoituksia äideille (Aamulehti Kirjat 2006) * Älä sylje minua syliisi (Robustos 2005) == Lähteet == == Aiheesta muualla == * Maria Syvälän blogi Uusi Suomi -sivustolla * Maria Syvälän kirjoituksia Suomen Kuvalehden verkkosivuilla Luokka:Suomalaiset kirjailijat Luokka:Suomalaiset toimittajat Luokka:Perussuomalaiset poliitikot Luokka:Nokian kaupunginvaltuutetut Luokka:Vuonna 1975 syntyneet Luokka:Elävät henkilöt
Strasbourgin valat

Strasbourgin valat vuodelta 842 on maailman ensimmäinen tunnettu ranskankielinen kirjallinen dokumentti. Valoissa Kaarle Suuren pojan Ludvig Hurskaan lapset Ludvig Saksalainen ja Kaarle Kaljupää lupaavat auttaa toisiaan veljeään Lotharia vastaan. Vala on kirjoitettu selvästi latinasta eroavalla kielellä: Nykyranskaksi käännettynä teksti kuuluu: Vala on käännetty myös germaaniselle muinaisyläsaksan kielelle: Luokka:Ranskan historia Luokka:Historialliset asiakirjat Luokka:Strasbourgin historia Luokka:Ranskan keskiaika Luokka:Valat
Kauppayrtti

Kauppayrtillä viitataan yrttiin, jota kerätään kaupallisesti ja myydään joko sellaisenaan tai (yleensä) sekoituksina kuluttajille. Suomessa kerätään kaupallisesti noin 30:tä yrttiä. Suomessa kerättävät kauppayrtit ovat # Ahomansikka # Islanninjäkälä # Kamomillasaunio # Kanerva # Kataja # Koivu # Kultapiisku # Lillukka # Maitohorsma # Mänty # Mesiangervo # Mesimarja # Mustaherukka # Mustikka # Nokkonen # Paatsama # Peltokorte # Pihlaja # Poimulehti # Puna-apila # Puolukka # Siankärsämö # Sianpuolukka # Suopursu # Vadelma # Valkoapila # Voikukka # Vuohenputki == Lähteet == * , Internet Archive 23.8.2004. Viitattu 7.12.2021. Luokka:Yrtit
Audition

Audition () on vuonna 1999 julkaistu Takashi Miiken ohjaama japanilainen kauhuelokuva. Pääosissa näyttelevät Ryō Ishibashi ja Eihi Shiina. Elokuva perustuu Ryū Murakamin samannimiseen romaaniin, jonka on sovittanut käsikirjoitukseksi Daisuke Tengan, joka on elokuvaohjaaja Shohei Imamuran poika. Elokuva on vuosien saatossa noussut kulttimaineeseen. == Tarina == Aoyama (Ryo Ishibashi) on videotuottaja, joka on jäänyt leskeksi seitsemän vuotta aiemmin. Hänen poikansa Shigehikon (Tetsu Sawaki) huomaa, että hänen isänsä on yksinäinen, ja kehottaa häntä menemään uudestaan naimisiin. Aoyaman ystävä tarjoutuu järjestämään hänelle koe-esiintymisen, jossa hän muka etsii olemattomaan elokuvaan näyttelijöitä. Aoyama ei aluksi ole kiinnostunut ajatuksesta, mutta suostuu lopulta siihen. Hän tapaa siellä Asamin (Eihi Shiina), joka on kohtelias ja seksikäs tanssija. Aoyama alkaa seurustella Asamin kanssa ja on varma, että Asami on hänelle se oikea. == Näyttelijöitä == == Lähteet == == Aiheesta muualla == * * * Luokka:Japanilaiset kauhuelokuvat Luokka:Vuoden 1999 japanilaiset elokuvat Luokka:Psykologiset kauhuelokuvat Luokka:Japanilaiset romaaneihin perustuvat elokuvat
Stonehaven

thumb|Stonehavenin satama Stonehaven (, ) on pieni satamakaupunki Aberdeenshiren alueella Skotlannin itärannikolla. Vuonna 2012 kaupungissa oli 11 370 asukasta. Noin viiden kilometrin päässä kaupungista sijaitseva Dunnottarin linna houkuttelee alueelle runsaasti turisteja. Stonehavenin rautatieasemalta on yhteyksiä pohjoiseen Aberdeenin suuntaan sekä etelään Edinburghiin ja Glasgow'hun. == Lähteet == == Aiheesta muualla == Luokka:Aberdeenshire Luokka:Skotlannin kylät
Oi beibi

"Oi beibi" on rap-yhtye Raptorin vuonna 1990 levyttämä kappale. Kappale on yhtyeen tunnetuimpia ja se valittiin muun muassa vuoden 1990 parhaaksi kotimaiseksi singleksi.Suosikki 1/1991 Kappale julkaistiin yhtyeen debyyttialbumilla Moe! ja omana singlenään kappaleen "Tuhansien sulojen maa" kanssa. Kappaleen on säveltänyt Izmo (Ismo Heikkilä) ja sanoittanut Jufo III (Juho Peltomaa). Kappaleesta tehtiin remixversio "Oi beibi (Syvähyvinkää mix)", joka julkaistiin yhtyeen minialbumilla Kohella oi Pluto, vuonna 1995 Megamanian ja Johanna Kustannuksen julkaisemalla Oi beibi -singlelevyllä sekä vuonna 1996 julkaistulla kokoelmalevyllä Epäviralliset muistelmat. Raptori on tehnyt sarjan Oi beibi -kappaleistaan. "Oi beibi 2" julkaistiin yhtyeen toisella studioalbumilla Tulevat tänne sotkemaan meidän ajopuuteorian vuonna 1991, singlenä kappaleiden "Debi Gibson (Viiraa Pääzä mix)" ja "Hämyt" kanssa sekä vuonna 1995 julkaistulla Oi beibi-singlelevyllä. Kolmas versio "Oi beibi IV (Faijan Uhka)" on vuonna 2000 julkaistulla albumilla Ouu-raisakson!. Samana vuonna julkaistiin singlelevy Raptori vs. Caater, joka sisälsi kaksi Caaterin tekemää trancepohjaista remixversiota "Oi beibi IV" -kappaleesta. Vuonna 2010 Jaakko Salovaara teki Oi beibi -kappaleesta uuden version nimeltä "Oi beibi 16". Kyseisestä versiosta julkaistiin myös musiikkivideo. Musiikkivideo kuvattiin Pablo Filmsin tuotantotiloissa, Konalan teollisuusalueella sijaitsevassa rakennuksessa. Videossa käytettiin rekvisiittana muun muassa 60 pumpattavaa barbaraa. Yhtye ilmoitti Ouu-raisakson! -levyn koteloetiketissä, että vielä julkaisematon "Oi beibi III" tehtäisiin vasta tulevaisuudessa, koska kappaletta ei voitu nauhoittaa haluttuun muotoon silloisen tekniikan avulla. Tämä on tulkittu parodiaksi George Lucasin Tähtien Sota -elokuville. ==Kappaleen sanat== Kappaleessa henkilö vihjailee seksuaalisista haluista "beibiä" kohtaan, mutta niiden toteuttaminen vaikeutuu "beibin" isän uskonnollisen vakaumuksen takia. Kappaleen viimeisessä säkeistössä käsitellään biseksuaalisuutta, lapsen seksuaalista hyväksikäyttöä ja perheväkivaltaa. ==Lähteet== Luokka:Vuoden 1990 kappaleet Luokka:Raptorin kappaleet
Rubén Galván

Rubén Galván (7. huhtikuuta 1952 Comandante Fontana, Formosa – 14. maaliskuuta 2018Murió Rubén Galván, campeón mundial en Argentina 78 y una gloria de Independiente ) oli argentiinalainen jalkapalloilija. Keskikentällä pelanneen Rubén Galvánin seurajoukkue oli lähinnä Club Atlético Independiente. Hänet valittiin myös Argentiinan maailmanmestaruuden saavuttaneeseen joukkueeseen vuonna 1978rsssf: Argentina international footballers. == Lähteet == Luokka:Argentiinalaiset jalkapalloilijat Luokka:Jalkapallon maailmanmestarit Luokka:Vuonna 1952 syntyneet Luokka:Vuonna 2018 kuolleet
Mirror Mirror

Mirror, Mirror voi tarkoittaa: ==Elokuva== * Mirror, Mirror, yhdysvaltalainen elokuva vuodelta 1990 * Kerro, kerro kuvastin (Mirror, Mirror), yhdysvaltalainen elokuva vuodelta 2012 ==Musiikki== * Mirror Mirror, 10cc:n albumi * "Mirror Mirror", Blind Guardianin kappale * "Mirror Mirror", Helloweenin kappale * "Mirror Mirror", Sash!:n kappale * "Mirror, Mirror", Solid Basen kappale
Porin Työväen Teatteri

Porin Työväen Teatteri oli vuosina 1909–1931 Porissa toiminut ammattiteatteri. Se yhdistyi Porin Näyttämön kanssa Porin Teatteriksi. == Historia == Porin Työväen Teatterin edeltäjä oli Porin Työväenyhdistyksen näytelmäseura, joka aloitti toimintansa jo yhdistyksen perustamisvuonna 1887. Vuonna 1909 siitä muodostettiin itsenäinen ammattiteatteri. Porin Työväen Teatterin näyttämönä toimi vuonna 1893 rakennettu työväentalo Torppa. Esityksiä oli myös Kirjurinluodon ulkoilmanäyttämöllä. Teatterin johtajana toimivat muun muassa Arvi Tuomi vuosina 1924–1925 sekä Pekka Niskanen 1928–1931.Lehto, Marja-Liisa & Järvinen, Ilari: Deus Protector Noster - Satakunnan Museon 110-vuotisjuhlakirja, s. 80. Porin kaupunki, Pori 1998. Viitattu 20.12.2013. Tunnetuin Porin Työväen Teatterin näyttelijöistä on Siiri Angerkoski, joka oli kiinnitettynä teatteriin vuosina 1921–1926. Neuvottelut yhdistymisesta porvarillisen Porin Näyttämön kanssa aloitettiin jo 1920-luvun lopulla. Lopullinen sopimus saatiin aikaiseksi vuonna 1930 Porin Näyttämön johtokuntaan kuuluneen varatuomari Kaarlo Saarenheimon johdolla. Yhdistyminen tapahtui syksyllä 1931, jolloin Porin Teatteri aloitti toimintansa.Salmenperä, Eino: "Sata vuotta satakuntalaista sanomalehteä" s.360–361, (teoksessa Satakunnan Kansa ja sen edeltäjät 1873–2003). Satakunnan Kirjateollisuus Oy, Pori 2003. == Lähteet == Luokka:Entiset suomalaiset teatterit Luokka:Porin teatterit Luokka:Suomalainen työväenkulttuuri
Askanios

Askanios (, ) oli kreikkalaisessa mytologiassa Troijan prinssi Aineiaan ja Priamoksen tyttären Kreusan tai Lavinian poika. Liviuksen tekstistä voi ymmärtää näiden olleen eri perinteiden mukaisesti kaksi toisistaan erotettavaa hahmoa, joista aiempi olisi syntynyt Troijassa ja jäljempi vasta Latiumissa. Hänen kohtalostaan Troijan tuhon jälkeen on useita erilaisia tarinoita. Erään mukaan hän pakeni isänsä kanssa Latiumiin Italiaan ja seurasi tätä latinalaisten kuninkaana. Liviuksen mukaan Askanios oli kuitenkin liian nuori hallitsemaan isänsä kuoleman jälkeen, ja kun hän saavutti miehen iän, hän jätti Laviniumin äitinsä hallittavaksi ja siirtyi Alba Longaan. == Aiheesta muualla == Luokka:Kreikkalainen mytologia
Pneumocystis jirovecii

Pneumocystis jirovecii on Pneumocystis-suvun hiivasieni. Tämä ainoa ihmisellä tavattu Pneumocystis-laji on saanut nimensä tšekkiläisen parasitologi Otto Jirovecin mukaan; hän kuvasi ensimmäisenä tämän ihmismikrobin. P. jirovecii voi aiheuttaa pneumonioita immuunipuutteisilla. Pneumokystiskeuhkokuume (PCP) tuli yleisesti tunnetuksi AIDS-pandemian myötä. PCP:n aiheuttama kuolleisuus on suuri immuniteetiltaan heikentyneillä potilailla. ==Hoito== PCP:n hoidossa käytetään ensisijaisena lääkityksenä suuriannoksista sulfan ja trimetopriimin yhdistelmää. == Lähteet == Luokka:Kotelosienet
Matti Parpala

Matti Janne Parpala (s. 7. lokakuuta 1986 Heinola) on helsinkiläinen yrittäjä ja entinen kaupunginvaltuutettu. Parpalan yritys Will & Must Oy on perustettu vuonna 2022, ja se keskittyy teollisen mittakaavan aurinkovoimalaitosten kehittämiseen Suomeen. Parpala toimi Suomen ylioppilaskuntien liiton (SYL) puheenjohtajana vuonna 2010 ja pääsihteerinä vuosina 2011–2013. Ennen ylioppilaskuntien liiton johtoon siirtymistään hän toimi Helsingin kauppakorkeakoulun ylioppilaskunnan hallituksen puheenjohtajana. Parpala on kauppatieteiden kandidaatti Aalto-yliopistosta, aineinaan kansantaloustiede ja liiketoiminnan teknologia. Lisäksi Parpala on valmistunut kaksivuotisesta Master in Public Policy -maisteriohjelmasta Harvardin yliopiston Kennedy School of Governmentista, Yhdysvalloista. Parpala on Smartum Oy:stä maaliskuussa 2017 jakautuneen palveluseteliliiketoiminnan, Vaana Oy:n (ent. Palvelutili Oy) entinen toimitusjohtaja. Lisäksi hän oli opiskelijatunnistepalveluita tuottavan Oy Frank Students Ab:n hallituksen puheenjohtaja, kunnes yritys myytiin keväällä 2022. Kesällä 2014 hän työskenteli yhdysvaltalaisen puolijohdeteollisuuden edunvalvojan Semiconductor Industry Associationin palveluksessa Research Fellow'na Washington D.C.:ssä Yhdysvalloissa. Parpala valittiin vuoden 2017 kuntavaaleissa Helsingin kaupunginvaltuustoon 659 äänellä. Hän menetti paikkansa vuoden 2021 vaaleissa. Parpala on kotoisin Lahdesta, missä hän myös kirjoitti ylioppilaaksi Lahden lyseon lukiosta vuonna 2005. Hänen puolisonsa on vihreiden Iiris Suomela ja heillä on vuonna 2020 syntynyt lapsi. == Lähteet == Luokka:Suomalaiset järjestöjohtajat Luokka:Kansallisen Kokoomuksen poliitikot Luokka:Helsingin kaupunginvaltuutetut Luokka:Vuonna 1986 syntyneet Luokka:Elävät henkilöt Luokka:Podcast-juontajat
Aphrodite

Aphrodite on Kylie Minoguen yhdestoista studioalbumi, joka julkaistiin 5. heinäkuuta 2010. Levyä mukana tekemässä on ollut muun muassa Stuart Price. Albumi nousi julkaisuviikollaan Britannian albumilistan ykköseksi. Samalla Minoguesta tuli Britannian musiikkihistorian ainoa naisartisti, jolla on listaykkösalbumi neljällä vuosikymmenellä. Yhdysvalloissa Aphrodite saavutti 19. sijan Billboard 200 -albumilistalla ja myi viikossa enemmän kuin Minoguen edellinen albumi X vuodessa. Kyseessä on Minoguen toiseksi paras sijoitus Yhdysvaltain albumilistalla. Vain Fever on sijoittunut paremmin, kolmannelle sijalle vuonna 2002. Suomessa albumi ylsi virallisen albumilistan sijalle 22. == Kappalelista == == Arvostelut == * Metacritic: 67/100Metacritic aggregate * Allmusic: Allmusic review * Billboard: 72/100Billboard review * Rolling Stone: Rolling stone review == Listasijoitukset == Lista Korkein sijoitus Australia (ARIA Charts) 2 Itävalta (IFPI Austria) 3 Belgia (Ultratop Flanderi) 4 Belgia (Ultratop Vallonia) 3 Kanada (Canadian Albums Chart) 8 Kroatia (Hrvatska Diskografska Udruga) 50 Tšekki (IFPI Czech Republic) 5 Tanska (IFPI Denmark) 21 Alankomaat (MegaCharts) 4 Eurooppa (European Top 100 Albums) 1 Suomi (Suomen virallinen lista) 22 Ranska (SNEP) 3 Saksa (Media Control Charts) 3 Kreikka (IFPI Greece) 1 Unkari (Mahasz) 18 Irlanti (Irish Albums Chart) 5 Italia (FIMI) 9 Japani (Oricon) 28 Meksiko (AMPROFON) 22 Uusi- Seelanti (RIANZ) 11 Norja (VG-lista) 16 Puola (Polish Music Charts) 6 Skotlanti (Scottish Albums Chart) 1 Espanja (PROMUSICAE) 2 Ruotsi (Sverigetopplistan) 9 Sveitsi (Media Control Charts) 2 Britannia (UK Albums Chart) 1 Yhdysvallat (Billboard 200) 19 Yhdysvallat (Dance/Electronic Albums) 2 == Julkaisuhistoria == Maa Päivämäärä Levy-yhtiö Formaati Japani 30\. kesäkuuta 2010 EMI Music Japan CD, CD+DVD (Deluxe Edition) Digital download, vinyyli Australia 2\. heinäkuuta 2010 Mushroom Records Saksa EMI Alankomaat Puola Espanja Iso-Britannia 5. heinäkuuta 2010 Parlophone Meksiko EMI Brasilia Ranska Tanska Uusi-Seelanti Warner Music Yhdysvallat 6\. heinäkuuta 2010 Capitol Records Kanada EMI Taiwan Gold Typhoon ==Lähteet== == Aiheesta muualla == *Kylie Minoguen virallinen sivusto Luokka:Kylie Minoguen albumit Luokka:Vuoden 2010 albumit
Antti Ore

Antti Ore (s. 25. lokakuuta 1979 Joutseno) on entinen suomalainen jääkiekkomaalivahti. == Ura == Ore edusti junioritasolla lappeenrantalaista Saimaan Palloa. Hän oli myös SaiPan luukkuvahtina yhdessä SM-liiga-ottelussa kaudella 1998–1999.. SaiPan jälkeen hän edusti Savonlinnan Pallokerhoa I-divisioonassa, Imatran Ketterää II-divisioonassa ja Suomi-sarjassa sekä Gislaveds SK:ta Ruotsin II-divisioonassa, kunnes siirtyi vuonna 2006 Mestikseen. Ore edusti kausina 2006–2007 ja 2007–2008 KooKoota ja kaudella 2008–2009 Jokipoikia. Pelatessaan Jokipojissa hän oli voittamassa Mestiksen hopeaa. Kaudella 2008–2009 hänen torjuntaprosenttinsa oli Mestiksen runkosarjan seitsemänneksi paras, 91,88, ja pudotuspeleissä 2009 sarjan neljänneksi paras, 93,69. Kauden päätteeksi hänet valittiin sarjan parhaaksi maalivahdiksi. Kaudella 2007–2008 Oren torjuntaprosentti oli Mestiksen runkosarjan toiseksi paras, 92,80. Vuonna 2009 Ore siirtyi Norjan GET-ligaenin Stavanger Oilersiin, jossa hän oli voittamassa keväällä 2010 Norjan jääkiekkomestaruutta. Hän pelasi kauden 2009–2010 runkosarjassa 41 ottelua torjuntaprosentilla 91,5 ja pudotuspeleissä 18 ottelua torjuntaprosentilla 91,9. Kaudeksi 2011–2012 hän palasi Jokipoikiin. == Lähteet == Luokka:Suomalaiset jääkiekkomaalivahdit Luokka:Vuonna 1979 syntyneet Luokka:Elävät henkilöt
Indofenoli

Indofenoli eli fenyyli-indofenoli (C12H9NO2) on orgaaninen yhdiste. Monet siniset tai vihreät väriaineet sisältävät indofenolin rakenteen. == Valmistus == Indofenolia voidaan valmistaa Liebermannin nitrosoreaktiolla. Siinä fenoli reagoi typpihapokkeen kanssa muodostaen nitrosofenoliyhdisteen, joka on tasapainossa kinonin mono-oksiimin kanssa. Väkevän rikkihapon toimiessa katalyyttinä oksiimi kondensoituu fenolimolekyylin kanssa muodostaen väriltään punaista indofenolia. Yhdisteestä tehdään usein natriumsuola käsittelemällä indofenolia natriumhydroksidilla. Syntynyt suola on sininen tai vihreä. Tätä reaktiota voidaan käyttää fenolien läsnäolon selvittämiseen. == Katso myös == *2,6-Dikloorifenoli-indofenoli == Lähteet == == Aiheesta muualla == * Indofenolin käyttöturvallisuustiedote, Sigma Aldrich (Merck), viitattu 30.5.2018. Luokka:Fenolit Luokka:Indikaattorit
Mika Saarelainen

Mika Saarelainen on helsinkiläissyntyinen juontaja, toimittaja, tanssikriitikko ja musiikkipäällikkö. Hän on tullut tunnetuksi toimittajana ja juontajana Ylen aikaisesta (Yle Radio Suomen Uudenmaan maakuntaradio) sekä mm. Yle TV1:n Aamu-TV:stä sekä lukuisista televisiojuontotehtävistä. Hän on toiminut myös baletti- ja tanssikriitikkona Helsingin Sanomissa. Päätoimenaan hän on Finnairin palveluksessa matkustamohenkilökunnan jäsenenä ja kouluttajana. == Ura == Saarelainen työskenteli balettitanssijana Suomen Kansallisbaletissa 1987–1998. Hän aloitti radiouransa juontajana ja ohjelma- ja musiikkipäällikkönä Classic FM -radiokanavalla ja siirtyi Yleisradioon toimittajaksi ja juontajaksi vuonna 2000. Saarelainen työskenteli musiikkipäällikkönä Toivontuottajien Jouluradiossa syksystä 2011 vuoden 2013 alkuun. Hän toimi sen jälkeen aamulähetyksen tuottajana Ylen aikaisessa ja Yle Radio Suomen Helsingin toimituksen aamulähetyksen sisältövastaavana. Vuoden 2016 alusta Saarelainen on toiminut freelancetoimittajana ja -tuottajana. Saarelainen palasi Jouluradion musiikkipäälliköksi vuoden 2016 lähetyskaudelle. Koulutukseltaan Saarelainen on teatteritaiteen maisteri pääaineenaan näyttelijäntyö ja erityisalanaan musiikkiteatteri. Saarelainen toimii kansainvälisenä taitoluistelutuomarina ja -ylituomarina lajeinaan yksin- ja pariluistelu, jäätanssi ja muodostelmaluistelu. Saarelainen on maailman ainoa kaikkien taitoluistelulajien ylimmän tuomariluokan ylituomari. Hän on myös Kansainvälisen luisteluliiton (ISU) kansainvälisten tuomareiden kouluttaja. Hän toimi vuosina 2010–2018 ISU:n muodostelmaluistelun teknisen komitean jäsenenä. Saarelainen toimi ensimmäisenä suomalaisena ylituomarina olympiakisojen jäätanssikilpailussa Pekingin talviolympialaisissa 2022. Saarelainen on toiminut Suomen Taitoluisteluliiton hallituksen jäsenenä vuodesta 2002 ja varapuheenjohtajana vuosina 2015–2018. Saarelainen esiintyi yhtenä vakiotuomarina Nelosen tositelevisio-ohjelmassa Dancing on Ice syksyllä 2013. Saarelainen selosti myös Yle Radio Suomen Olympiaradiossa taitoluistelulähetyksiä Salt Lake Cityn 2002, Torinon 2006 ja Vancouverin 2010 talviolympialaisista sekä Yle Puheen Olympiaradiossa taitoluistelua Sotšin vuoden 2014 talviolympialaisissa. Hän siirtyi selostamaan taitoluistelua ensin Eurosport-televisiokanavalle, ja kauden 2019–2020 alusta Viasat-kanavalle ja Viaplay-palveluun. Nykyään hän toimii Ylen taitoluistelulähetysten selostajana ja asiantuntijana. Covid-pandemian jälkeen 2022 hän palasi Finnairin palvelukseen, mutta toimii edelleen freelancer-toimittajana ja -juontajana Yle Radio Suomen lähetyksissä. == Lähteet == Luokka:Suomalaiset balettitanssijat Luokka:Suomalaiset toimittajat Luokka:Syntymävuosi puuttuu Luokka:Elävät henkilöt Luokka:Lentoemännät ja stuertit
Plusterveys

PlusTerveys Oy on yksityinen, suomalainen terveyspalveluyritys, joka tarjoaa suun terveydenhuoltopalveluita sekä lääkäri- ja fysioterapiapalveluita. PlusTerveys toimii vuonna 2021 kaikkiaan 133 toimipisteessä, joista 112:ssa on hammaslääkäripalveluja. PlusTerveys-konserniin kuuluvat emoyhtiönä PlusTerveys Oy ja tytäryhtiöinä PlusTerveys Hammasklinikat Oy, Hammasklinikka Rytivaara Oy, Hammassirkku Oy sekä Tempodent Oy. Helsingissä ja Espoossa toimiva hammaslaboratorio PlusTerveys Kvalident Oy myytiin vuonna 2022 taitteessa Hohde-hammaslääkärikonsernille. Plusterveys oli vuonna 2010 vielä Suomen kolmanneksi suurin terveyspalvelualan yritys Suomen Terveystalon ja Attendo MedOne Oy:n jälkeen. Taulukko 9. Suurimpia terveyspalvelualan (TOL 86) yrityksiä vuonna 2010. Lähde: Asiakastieto Oy. Vuonna 2018 konsernin suurin yhtiö PlusTerveys Hammaslääkärit Oy oli liikevaihdoltaan kymmenenneksi suurin sote-palveluyritys Suomessa. ==Historia== PlusTerveys Oy aloitti toimintansa vuonna 1978 Ky Suomen Hammashuoltona. Ideana oli, että hammaslääkärit olisivat yhtiössä työsuhteessa ja harjoittaisivat vastaanottotoimintaa yhtiön puitteissa, jolloin eläke- ja sosiaaliturva saataisiin samalle tasolle kuin palkansaajilla. Mallina oli ruotsalainen, lääkäreiden perustama Praktikertjänst. Vuonna 1984 korkein hallinto-oikeus päätöksellään katsoi yhtiön eri verovelvolliseksi ja hammaslääkärit siten palkansaajiksi. Näin oli varmistettu mahdollisuus harjoittaa vastaanottotoimintaa yhtiömuodossa työsuhteessa. Lääkärit liittyivät mukaan vuonna 1986, kun perustettiin Ky Suomen Lääkäripalvelut. Molemmat kommandiittiyhtiöt muutettiin myöhemmin osakeyhtiöiksi, ja vuonna 2006 yhtiöt sulautuivat PlusTerveys Oy:ksi. ==Omistus== PlusTerveyden omistavat yhtiössä työskentelevät hammaslääkärit, lääkärit, fysioterapeutit ja hammasteknikot. Toiminnassa ei ole mukana pääomasijoittajia. Yrityksen monimutkainen osakeomistusjärjestelmä herätti 2010-luvun keskivaiheilla verottajan kiinnostuksen. Oikeus osakkeiden omistamiseen oli vain tulosvastuuasemassa olevilla, ja osakkeista saattoi joutua luopumaan jos tulostavoitteet eivät täyttyneet. Yritys kuitenkin väitti, ettei osakeomistus riipu työpanoksesta, jolloin lääkärit saattoivat siirtää osan työtuloistaan työnantajansa osakkeisiin ja nostaa tuloja kevyesti verotettuina osinkoina. Verottaja katsoi näiden tulojen olevan tulospalkkauksen luonteisia työpanososinkoja, joita kuuluu verottaa ansiotuloina. Plusterveys valitti päätöksestä hallinto-oikeuteen mutta hävisi jutun maaliskuussa 2019 eikä saanut valituslupaa korkeimmalta hallinto- oikeudelta. Vuodesta 2018 yritys on käsitellyt osinkoja työpanososinkoina, mutta vuosilta 2014–2017 yrityksen lääkäreille aiheutui suuret jälkiverot. Lääkäreitä on lähtenyt yrityksestä, ja yritys on ostanut heiltä omia osakkeitaan pois. ==Lähteet== == Aiheesta muualla == *kotisivut Luokka:Suomalaiset terveyspalveluyritykset Luokka:Helsinkiläiset yritykset
Kuin silloin ennen (kappale)

Kuin silloin ennen on Toivo Kärjen säveltämä ja Juha ”Watt” Vainion sanoittama kappale, jolla Jarkko ja Laura osallistuivat vuoden 1969 Eurovision laulukilpailuun. Heidän sijoituksensa oli kuudella pisteellä kahdestoista 16 kilpailijan joukossa. Historiallisessa kilpailussa voiton vei neljä maata: Espanja, Iso-Britannia, Ranska ja Alankomaat. Kappale levytettiin 28. helmikuuta 1969, ja se julkaistiin samana vuonna singlenä. B-puolella oli ”Et mennä saa”. Suosionsa myötä kappale on julkaistu usealla kokoelmalla, kuten 20 suosikkia -sarjan Kuin silloin ennen -albumilla ja levyllä Toivo Kärjen kauneimmat laulut. Tarja Ylitalo levytti kappaleen samana vuonna kokoelmalevylle ”Tähtijahti -69” ensimmäisenä levytyksenään. Virolainen Kalmer Tennosaar lauloi kappaleen levylle vuonna 2002 Heldur Karmon sanoin nimellä Nii kui enne.Kärki 2015, s. 638 == Lähteet == == Aiheesta muualla == * Ylen Elävä arkisto: Jarkko ja Laura: Kuin silloin ennen Luokka:Vuoden 1969 euroviisuedustuskappaleet Luokka:Suomen euroviisuedustuskappaleet Luokka:Toivo Kärjen säveltämät kappaleet Luokka:Juha Vainion sanoittamat kappaleet
Pelikaanikalat

PelikaanikalatWSOY Facta - Pelikaanikalat (Saccopharyngoidei tai Lyomeri) on ahmattiankeriaskaloihin kuuluva alalahko. Alalahkoon kuuluu kolme heimoa, kolme sukua ja 26 lajia. Ulkomuodoltaan alalahkon kalat ovat hyvin pitkänomaisia, ja niiden nielu on todella venyvä, mikä mahdollistaa äärimmäisen suurten saaliiden nielemisen. Ne ovat niin muuntuneita, että eräät aiemmat auktorit ovat epäilleet etteivät ne ole luukaloja ollenkaan. == Lähteet == Luokka:Ahmattiankeriaskalat
Dawn Explosion

Dawn Explosion on Captain Beyondin albumi vuodelta 1977. Yhtye koottiin uudelleen vuonna 1976 ja uudeksi laulajaksi Rod Evansin tilalle tuli Willy Daffern. Paluu jäi kuitenkin lyhyeksi, kun yhtye hajosi jälleen vuonna 1978. == Kappaleet == #”Do or Die” (säv. Rhino, Bobby Caldwell, Willy Daffern) – 3:38 #”Icarus” (säv. Rhino, Caldwell, Lee Dorman) – 4:17 #”Sweet Dreams” (säv. Rhino, Caldwell, Dorman) – 5:29 #”Fantasy” (säv. Rhino, Caldwell, Daffern) – 6:02 #”Breath of Fire, Part 1 & Part 2” (säv. Rhino, Caldwell, Daffern) – 6:19 #”If You Please” (säv. Rhino, Caldwell, Daffern, Dorman) – 4:13 #”Midnight Memories” (säv. Rhino) – 3:59 #”Oblivion” (säv. Rhino, Caldwell, Dorman) – 4:00 == Muusikot == *Larry ”Rhino” Reinhardt: kitarat *Bobby Caldwell: rummut, laulu *Lee Dorman: basso, jousisovitukset, laulu *Willy Daffern: laulu Luokka:Vuoden 1977 albumit Luokka:Captain Beyondin albumit
Nokkaveitsikalat

Nokkaveitsikalat (Rhamphichthyidae) on Etelä-Amerikan sisävesissä elävä kalaheimo, josta tunnetaan viitisentoista lajia kolmesta suvusta. Kalat ovat yöaktiivisia ja kaivautuvat päiväksi pohjahiekkaan. Nokkaveitsikalat ovat pitkänomaisia ja pitkäeväisiä kaloja, joilla on yleensä sähköelin. ==Aiheesta muualla== * * Luokka:Veitsikalat
Penitenssi

Penitenssi (kirkkolatinan paenitens, katuva)Kaarina Turtia: Otavan uusi sivistyssanakirja, Otava 2005, ISBN 951-1-18397-4. tarkoittaa hyvitystöitä, jotka katolinen rippi-isä määrää ihmiselle tämän syntien sovitukseksi kuultuaan henkilön tunnustuksen. Papin penitenssi on hänelle määrätty rangaistus lievästä rikkomuksesta. Tällainen rangaistus on esimerkiksi epäedullisempaan virkapaikkaan siirtäminen.Iso tietosanakirja, Otava 1931–1939. Katuva ihminen on penitentti. ==Lähteet== Luokka:Synti kristinuskossa Luokka:Katolinen spiritualiteetti Luokka:Rippi
Aavekala

Aavekala (Eigenmannia virescens) on eräs lasiveitsikaloihin kuuluva eläinlaji.WSOY Facta - Aavekala Aavekalat pystyvät suunnistamaan luomansa sähkökentän avulla.WSOY Facta - Kärsäveitsikalat ==Lähteet== == Aiheesta muualla == * Luokka:Veitsikalat
HMS Algerine

HMS Algerine (viirinumero J213) Britannian kuninkaallisen laivaston Algerine- luokan miinanraivaaja toisessa maailmansodassa. == Valmistus == Alus tilattiin 15. marraskuuta 1940 Belfastista Harland and Wolffilta, missä köli laskettiin 15. maaliskuuta 1941 telakkanumerolla 1132Lynch, John s. 202. Alus laskettiin vesille 22. joulukuuta,Naval-history.net HMS Algerine ja valmistui 12. maaliskuuta 1942.Williams, Jack s. 365 == Palvelus == Algerine liitettiin palvelukseenoton jälkeen maaliskuussa 1942 12. miinanraivaajalaivueeseen. Alus siirtyi 12. maaliskuuta tyyppihyväksyntään, joiden päätyttyä 24. maaliskuuta Tobermoryyn miehistökoulutukseen sekä valmistautumaan miinanraivaustehtäviin. Koulutuksen päätyttyä alus siirrettiin huhtikuussa Port Edgariin harjoittelemaan miinanraivausta Forthin alueella. Toukokuussa alus siirtyi Harwichiin, jossa se oli 9. miinanraivaajalaivueessa ennen 12. laivueen perustamista. Alus raivasi laivueen mukana itärannikon laivareiteillä taatakseen turvallisen meriliikenteen Thamesin suistossa. Syyskuussa perustettiin 12. miinanraivaajalaivue, johon Algerine sai määräyksen valmistautua siirtymään laivueenjohtajana Välimerelle tukemaan Pohjois-Afrikan maihinnousua. Alus liittyi lokakuussa laivueeseensa, jonka muodostivat HMS Acute, HMS Alarm, HMS Albacore ja HMS Cadmus. Alus jäi 22. lokakuuta kotimaahan rikottuaan propellinsa miinanraivauksen aikana muiden laivueen alusten aloittaessa matkansa Gibraltarille. Se palasi 26. lokakuuta telakalta, minkä jälkeen se liittyi saattueeseen KMF1 Oraniin liittyäkseen laivueeseensa. Algerine raivasi 8. marraskuuta laivueen mukana Baker-rannalle menevien alusten edellä. Seuraavana päivänä alus hinasi ilmahyökkäyksessä vaurioituneen hävittäjä HMS Cowdrayn matalikolle. Miinanraivaaja määrättiin 10. marraskuuta laivueineen sukellusveneentorjuntapartioon Algerin edustalle, josta se palasi 13. marraskuuta. Se aloitti matkansa Bougieen maihinnousua tukeviin miinanraivaustehtäviin (operaatio Perpetual). Algerine ja Alarm joutuivat 15. marraskuuta Italian laivaston sukellusveneen R.Smg. Ascianghin hyökkäyksen kohteeksi, jolloin Algerine upposi torpedon osuttua vieden mukanaan kaikki upseerit sekä 80 miehistönjäsentä. Alarm sekä ilmatorjunta-alus HMS Pozaerica pelastivat uppoavan aluksen 32 eloonjäänyttä, joista 24 kuoli myöhemmin saamiinsa vammoihin.uboat.net - HMS Algerine == Päälliköt == Aluksen ainoana päällikkönä oli komentajakapteeni Wilfrid Alan Cooke 11. marraskuuta 1941 alkaen aluksensa tuhoon saakka 15. marraskuuta 1942, jolloin hän sai surmansa.. == Lähteet == * * * === Viitteet === Luokka:Kuninkaallisen laivaston Algerine-luokan miinanraivaajat Luokka:Harland and Wolffin valmistamat alukset Luokka:Yhdistyneen kuningaskunnan toisen maailmansodan miinanraivaajat
Vahataulu

Vahataulu () oli antiikissa ja keskiajalla käytetty puinen tai norsunluinen levymäinen kirjoitusalusta, joka oli sivelty ohuella vahakerroksella. Kirjoitus piirrettiin vahatauluun puikolla (stilus). Vahatauluja käyttivät sekä kreikkalaiset että roomalaiset. Kun kaksi kirjoitustaulua sidottiin yhteen siten, että ne voitiin kääntää vastakkain, syntyi diptyykki. Sen sisäpinnat vahattiin kirjoittamista varten ja ulkopuoli koristeltiin kohokuvilla. Toisiinsa voitiin liittää useampiakin levyjä. ==Lähteet== == Aiheesta muualla == Luokka:Kirjoitusvälineet
Larry ”Rhino” Reinhardt

Larry ”Rhino” Reinhardt (7. heinäkuuta 1948 Florida, Yhdysvallat – 2. tammikuuta 2012) oli yhdysvaltalainen kitaristi, joka soitti Iron Butterfly ja Captain Beyond -yhtyeissä. Reinhardt aloitti uransa 1960-luvun loppupuolella floridalaisissa The Load ja Second Coming -yhtyeissä, kunnes pääsi kitaristiksi Iron Butterfly -yhtyeeseen vuonna 1970. Reinhardt oli mukana yhtyeen Metamorphosis-albumilla. Iron Butterflyn hajottua vuonna 1971 Reinhardt ja basisti Lee Dorman perustivat Captain Beyondin, joka julkaisi kolme albumia 1970-luvulla pienellä kaupallisella menestyksellä ja vaihtuvilla kokoonpanoilla, kunnes hajosi lopullisesti vuonna 1978. Kasvavaa kulttisuosiota nauttiva yhtye palasi esiintymään vuosina 1998–2002. Captain Beyondin ohella Reinhardt oli mukana muutamaan otteeseen Iron Butterflyn uudelleenkokoontumisissa. Hän myös soitti Bobby Womackin, Robert Tepperin ja Mad Dancer -yhtyeen albumeilla. Hänellä oli myös oma yhtye The Ryno Band, joka ei kuitenkaan levyttänyt. 2000-luvun puolivälissä Reinhardtilla diagnosoitiin maksasyöpä, ja lääkärit antoivat hänelle vuoden elinaikaa. Lääkityksen avulla syöpä saatiin kuitenkin kuriin, ja Reinhardt palasi musiikkimaailmaan julkaisemalla sooloalbumin Rhino's Last Dance vuonna 2009. Hän menehtyi maksakirroosiin tammikuussa 2012. == Lähteet == == Aiheesta muualla == * Info epävirallisella Captain Beyond-sivustolla * Haastatteluja epävirallisella Captain Beyond-sivustolla Luokka:Yhdysvaltalaiset kitaristit Luokka:Vuonna 1948 syntyneet Luokka:Vuonna 2012 kuolleet
Konventionalismi

Konventionalismi tarkoittaa pyrkimystä sovinnaisuuteen sekä totuttujen ja tavanomaisten menettelytapojen kannattamista. Filosofiassa konventionalismi on katsomus, joka korostaa teorioiden ja totuuksien sopimusluonnetta. Konventionalismin mukaan tieteellisten ja filosofisten teorioiden totuus palautuu ennen kaikkea yksilöiden tai yhteisöjen tekemiin sopimuksiin, eikä niinkään näistä riippumattomiin todellisuuden asiantiloihin ja tapahtumiin. Konventionalismi tunnetaan myös nimellä normatiivinen relativismi. Konventionalismi liitetään usein skeptisismiin. == Lähteet == Luokka:Filosofiset opit
Dieter Riedel

Dieter Riedel (s. 16. syyskuuta 1947 Gröditz) on entinen saksalainen jalkapalloilija ja valmentaja. Riedelin ura alkoi BSG Stahl Gröditzissä, josta hän siirtyi Dynamo Dresdeniin 1966. Vuosina 1967–1981 Riedel pelasi 230 DDR- Oberligan ottelua ja teki niissä 51 maalia. Hän voitti DDR:n mestaruuden viidesti ja cupin kahdesti. Eurocupeissa Riedel pelasi 46 ottelua, joissa hän viimeisteli 9 maalia. Riedel pelasi DDR:n maajoukkueessa neljä A-maaottelua ja oli mukana voittamassa olympiakultaa Montrealissa 1976. Pelaajauran jälkeen Riedel toimi muun muassa Klaus Sammerin apuvalmentajana Dynamo Dresdenissä ja oli seuran puheenjohtaja 1995–1997. == Lähteet == Luokka:Itäsaksalaiset jalkapalloilijat Luokka:Itäsaksalaiset olympiavoittajat Luokka:Vuonna 1947 syntyneet Luokka:Elävät henkilöt
Imukalat

Imukalat (Liparidae) on simppukalojen lahkoon kuuluva kalaheimo. Heimosta tunnetaan yli 300 lajia noin 29 eri suvusta. Imukalat ovat tyypillisesti kylmien vesien kaloja. Suuri osa lajeista elää Atlantin ja Tyynenmeren pohjoisosissa, jotkut suurissa syvyyksissä. Eteläisissä merissä Antarktiksen mannerjalustalla elää kuutisenkymmentä lajia, jotka muodostavat noin kolmanneksen sen alueen kalalajistosta. Mariaanien haudassa elää Pseudoliparis swirei -imukalalaji. Ainoa Suomessa esiintyvä laji on imukala (Liparis liparis). Imukalan vatsaevät ovat muuntuneet imukupeiksi, joilla se voi lujasti kiinnittyä veden pohjakiviin. Imukalojen lähimpiä sukulaisia ovat simput ja rasvakalat; aiemmin imukalat luettiinkin osaksi rasvakalojen Cyclopteridae-heimoa. == Aiheesta muualla == * *
Reunionit

Reunionit ( < alkuliite re, uudelleen ja , yksi) olivat saksalaisia alueita, jotka Ludvig XIV 1679–1681 yhdisti Ranskaan reunionikamarien päätöksiin nojautuen. Alueet sijaitsivat Lothringenissa, Elsassissa ja Franche- Comtéssa.Suomalainen tietosanakirja, Weilin+Göös 1989–1993, ISBN 951-35-4644-6. Reunionikamarit olivat Ludvig XIV:n 1679–1680 asettamia tuomioistuimia, jotka tutkivat mitkä alueet olivat olleet yhteydessä Ranskan 1648–1679 tehtyjen rauhansopimusten perusteella saamiin alueisiin.Otavan iso tietosanakirja, Otava 1960–1965. Tukeutuen Westfalenin rauhan epäselviin määräyksiin, saksalaisia uhkaavaan turkkilaisvaaraan ja väkivaltaan Ranska anasti yli 600 aluetta pääosin Saksalta, mutta myös Espanjan Alankomaista.Uusi tietosanakirja, Tietosanakirja oy 1960–1966. Yhdeksänvuotisen sodan päättäneessä Rijswijkin rauhassa Ranska sitoutui palauttamaan osan alueista, mutta sen haltuun jäivät muun muassa Elsass ja Strasbourg. ==Lähteet== Luokka:Ranskan historia Luokka:Pyhä saksalais-roomalainen keisarikunta cs:Válka reunií
LaShawn Daniels

LaShawn Ameen Daniels (28. joulukuuta 1977 – 4. syyskuuta 2019) oli yhdysvaltalainen lauluntekijä, joka parhaiten tunnetaan tekemästään työstä pitkäaikaisen kollegansa Rodney ”Darkchild” Jerkinsin kanssa. Daniels on kirjoittanut useita hittikappaleita Darkchild-tiimissä, muun muassa "The Boy Is Mine" Brandylle ja Monicalle, "Say My Name" ja "Lose My Breath" Destiny's Childille, "You Rock My World" Michael Jacksonille, "It's Not Right (But It's Okay)" Whitney Houstonille, "Tell Me" Melanie B:lle, "If You Had My Love" Jennifer Lopezille ja "Can't Leave 'Em Alone" Ciaralle. ==Kuolema== Daniels kuoli auto-onnettomuudessa 4. syyskuuta 2019 41-vuotiaana. == Lähteet == Luokka:Yhdysvaltalaiset sanoittajat Luokka:Yhdysvaltalaiset lauluntekijät Luokka:Grammy-palkinnon saajat Luokka:Liikenneonnettomuudessa kuolleet Luokka:Vuonna 1977 syntyneet Luokka:Vuonna 2019 kuolleet